ད་ཐུགས་རྗེའི་དོན།།ཐུགས་རྗེ་རྒྱུན་འདྲེན་རྡོ་རྗེ་འདྲེན།།རྡོ་རྗེ་འགུགས་མཛད་ཕྱག་རྒྱ་འཛིན།།ཕྱག་འཚལ་རྡོ་རྗེ་ལྕགས་ཀྱུ་ལ།།མི་གཏོད་རྡོ་རྗེ་ཆོས་ཀྱི་དོན།།རྡོ་རྗེ
འདྲེནན་མཛད་མི་འགྱུར་དོན།རྡོ་ནྲྀ་འཆིང་མཛད་ཕྱག་རྒྱ་འཛིན།།ཕྱག་འཚལ་རྡོ་རྗེ་ཞགས་པ་ལ།།རྡོ་རྗེ་ཆོས་ཉིད་མི་འགྱུར་དོན།།རྡོ་རྗེ་མགྱོགས་བྱེད་གློག་ལྟར་མྱུར།།རྡོ་རྗེ་ལྕགས་སྒྲོག་ཕྱག
རྒྱ་འཛིན།།ཕྱག་འཚལ་རྡོ་རྗེ་ལྕགས་སྒྲོག་ལ།།རྡོ་རྗེ་འཐེབས་པ་བརྟན་པའི་མཆོག།རྡོ་རྗེ་བསྤྱོད་མཛད་ཀུན་གྱི་ལས།།རྡོ་རྗེ་འབེབས་མཛད་ཕྱག་རྒྱ་འཛིན།།ཕྱག་འཚལ་རྡོ་རྗེ་དྲིལ་བུ་ལ།།
སྒོ་ཡི་ཁྱམས་ཀྱི་ནང་གནས་པ།།བྱམས་པ་ལ་སོགས་བཅུ་དྲུག་ནི།།དང་པོ་རབ་དགརྣལ་སོགས་གནས།།ས་གནས་རྣམས་ལ་ཕྱག་འཚལ་ལོ།།ཞེས་བསྟོད་ནས།བཅོམ་ལྡན་འདས་རྡོ

རྗེ་དབྱིངས་ཀྱི་ལྷ་ཚོགས་རྣམས་ཀྱིས་བདག་ཅག་སེམས་ཅན་ཐམས་ཅད་ཀྱི་དོན་མཛད་དུ་གསོལ།།ཞེས་འདོད་པོད་གསོལ།དེ་ནས་དཀྱིལ་འཁོར་བརྟན་པའི་ཆེད་དུ་བཟླས་པ་བྱ་སྟེ།རྡོ་རྗེ་འཛིན
མའི་ཕྱག་རྒྱ་བཅས་ལ་ཨོཾ་བཛྲ་ས་མ་ཡ་ཧཱུཾ་ཞེས་པས་རང་ཉིད་མདུན་བསྐྱེད་ཀྱི་དཀྱིལ་འཁོར་དུ་ཞུགས་པ།རིགས་སོ་སོ་དང་རང་ཐ་མི་དད་པར་བསམ་སྟེ།འདི་ལྟར་ཨོཾ་བཛྲ་དྷ་རས་མི་བསྐྱོད་པ་
རཏྣ་བྷ་རས་ཛིན་འབྱུར།པཥྤ་དྷ་རས་སཱང་མཐའ།ངི་ཤྭ་བྷ་ར་ས་བོན་གྲུབ།ཏ་ཐཱ་ག་ཏ་ས་མ་ཡ་མ་ཏི་ཁྲ་མ་ཏ་ཐཱ་ག་ཏཱ་ས་མ་ཡ་དྷ་ར་ཨཱཏྨ་ཀོ྅ཧཾ་གིས་གཙོ་བོ་རྣམ་སྣང་དང་ཐ་མི་དད་པར་བསམ་ལ།
སྔགས་དེ་རྣམས་སྤེལ་ནས་ལན་གསུམ་པཞེས་པས་ང་རྒྱལ་བཟུང་།དེ་ནས་རང་ཉིད་རིགས་འདུས་རྡོ་རྗེ་སེམས་དཔའི་རྣམ་པས་གཙོ་བོའི་ཐུགས་ཀ་ནས་འཐོན་ཏེ་རང་གནས་སུ་འདུག་ལ་བཟླ་སྟེ།ལྷ་རྣམ་
ཀྱི་ཞལ་ནས་སྔགས་ཀྱི་སྒྲ་དང་ཐུགས་རྗེའིའཕྲོས་པས་སེམས་ཅན་ཐམས་ཅད་ཀྱི་སྡིག་སྒྲིབ་སྦྱངས་པར་བསམ་ལ།ཨོཾ་བུདྡྷ་བཻ་རོ་ཙན་ཨོཾ།།ཨོཾ་བཛྲ་ཨཀྵོ་བྷྱཿཧཱུཾ།ཨོཾ་རཿསཾ་བྷཱ་བཏྟཾ།
པདྨ་ཨ་མི་ཏཱ་བྷ་དྷིཿཨོཾ་ཀརྨ་ཨ་མ་བྷཱ་སིདྡྷིཞེས་པ་རྣམས་བརྱ་རྩ་ཙམ་རེ་དང་།སཏྭ་བཛྲ་དྷི།རཏྣ་བཛྲི་ཏྲཾ།པདྨ་བཛྲི་ཧྲཱིཿཀརྦ་བཛྲི་ཨ།ཨོཾ་བཛྲ་སདྨ་ཛཱཾ།ཨོཾ་བཛྲ་དྷཛཿ།ཨོཾ་བཛྲ་རཱག

ཨོཾ་བཛྲ་སཱ་དྷུ་དྷུ།ཨོཾ་བཛྲ་རཏྣ་ཏྲཾ།ཨོཾ་བཛྲ་ཏེ་ཛཪྻ།ཨོཾ་བཛྲ་ཀེ་ཏུ་དྷཱི།ཨོཾ་བཛྲ་ཧ་ས་ཧ།ཨོཾ་བཛྲ་དྷརྨ་ཧྲཱིཿཨོཾ་བཛྲ་ཏིཀྵྞ་དྷི།ཨོཾ་བཛྲ་ཧེ་ཏུ་ཀྲུཾ།ཨོཾ་བཛྲ་བྷཱ་ཥ་བྷ།ཨོཾ་བཛྲ་ཀརྨ་ཀཾ།།
ཨོཾ་བཛྲ་རཀྵ་ཧཾ།ཨོཾ་བཛྲ་ཡཀྵ་ཧཱུཾ།ཨོཾ་བཛྲ་སནྡྷི་བཾ།ཨོཾ་བཛྲ་ལཱ་སྱ་ཧཱུཾ།ཨོཾ་བཛྲ་མཱ་ལེ་ཏྲཾ།ཨོཾ་བཛྲ་ཀཱི་ཏེ་ཧྲཱིཿཨོཾ་བཛྲ་ནྲྀ་ཧྱེ་ཨ།ཨོཾ་བཛྲ་དྷཱུ་པེ་ཧཱུཾ།ཨོཾ་བཛྲ་པུཥྤེ་ཏྲཾ།ཨོཾ་བཛྲ་ཨཱ་ལོ་ཀེ་ཧྲཱིཿཨོཾ་བཛྲ་གནྡྷེ་ཨ།ཨོཾ་བཛྲ།
ཨཾ་ཀུ་ཤ་ཛཿཨོཾ་བཛྲ་པཱ་ཤ་ཧཱུཾ།ཨོཾ་བཛྲ་སྥོ་ཊ་བཾ།ཨོཾ་བཛྲ་ཨཱ་བེ་ཤ་ཡ་ཨཿཨོཾ་སརྦ་སཾ་སྐཱ་ར་པ་རི་ཤུདྡྷ་དྷརྨ་ཏེ་ག་ག་ན་ས་མུངྒ་ཏེ་སྭ་བྷཱ་ཝ་བི་ཤུདྡྷེ་མ་ཧཱ་ན་ཡ་པ་རི་ཝཱ་རེ་སྭཱ་ཧཱ།ཞེས་པ་རྣམས་ཉེར་གཅིག་གམ།
བདུན་བདུན་ཙམ་རེ་དང་།།སྙིང་པོ་ཨོཾ་སརྦ་ཏ་ཐཱ་ག་ཏ་མ་ཧཱ་ཡོ་གཱི་ཤྭ་ར་ཧཱུཾ་ཞེས་པའང་ཅི་ནུས་བཟླ་ཞིང་།ཡུངས་ཀར་ལའང་བསྔགས་སོ།དེ་ནས་འདས་གཏོར་དང་ཆ་གྷ།སུམ་གཏོར་མ་སྔར་ལྟར་
གཏོང་ཞིང་།སྦྱིན་སྲེག་ཀྱང་ཅི་འགྲུབ་བྱ་སྟེ་ལོག་ན་ཡོད་དོ།།དེ་ནས་དབང་ཆོག་ལྟར་སློབ་དཔོན་རང་ཉིད་དཀྱིལ་འཁོར་དུ་འཇུག་ཅིང་སློབ་མ་ལ་དབང་བསྐུར་པར་བྱའོ།།དེ་ནས་རྗེས་ཆོག་ནི།མཆོད
པ་ཁ་གསོས་ཏེ་བྱིན་གྱིས་བརླབས་ནས།ཨོཾ་སརྦ་ཏ་ཐཱ་ག་ཏ་པུཥྤེ་པཱུ་ཛ་སོགས་ནས་ཤཀྟའི་བར་དང་།ཨོཾ་བཛྲ་ལཱ་སྱ་ཧཱུཾ་སོགས་ལྷ་མོ་བརྒྱད་ཀྱིས་ཀྱང་མཆོད།བསྟོད་པར་འོས་པ་སོགས་ཀྱིས་བསྟོད་

ནས།བླ་མ་དང་དཀྱིལ་འཁོར་གྱི་ལྷ་ཚོགས་ཐམས་ཅད་བདག་ལ་དགོངས་སུ་གསོལ།།ཁྱེད་རྣམས་ལ་མཁྱེན་པའི་ཡེ་ཤེས།བརྩེ་བའི་ནུས་པ།མཛད་པའི་འཕྲིན་ལས་བསམ་གྱིས་མ་ཁྱ
མངའ་བ་ལགས་པས།སྤྱིར་སངས་རྒྱས་ཀྱི་བསྟན་པ་དང་ཞིང་རྒྱས་པ་དང་།བསྟན་འཛིན་གྱི་སྐྱེས་བུ་ཐམས་ཅད་སུ་ཚེ་བརྟན་ཞིང་ཐུགས་ཀྱི་བཞེད་པའི་དོན་ལྷུན་གྱིས་གྲུབ་པ་དང་།བདག་དང
སེམས་ཅན་ཐམས་ཅད་བདེ་ཞིང་སྐྱིད་པར་བྱིན་གྱིས་བརླབ་ཏུ་གསོལ།ཁྱད་པར་དུའང་བདག་ཉིད་ཆེན་པོ་ཁྱེད་རྣམས་ལ་ཅི་འབྱོར་བའི་མཆོད་པ་ཇི་སྙེད་ཀྱིས་མཆོད་པའི་མཐུས།བདག་དང་
མཐའ་ཡས་པའི་སེམས་ཅན་ཐམས་ཅད་ཀྱི་སྒྲིབ་གཉིས་བྱང་ཞིང་ཚོགས་གཉིས་རྫོགས་ཏེ་མྱུར་དུ་བླ་ན་མེད་པའི་བྱང་ཆུབ་ཀྱི་ས་ལ་འགོད་པའི་བཀའ་དྲིན་སྩལ་དུ་གསོལ།།ཞེས་འདོད
དོན་གསོལ་ནས།ལྷ་སོ་སོའི་དམ་རྒྱ་བཅས་ཏེ་སྙིང་པོ་ལན་གསུམ་གྱི་མཐར་བཛྲ་མུཿཞེས་ཕྱག་རྒྱ་བཀྲོལ་བས་ལྷ་ཡེ་ཤེས་པ་རྣམས་དམ་ཚིག་པ་ལས་ཕྱེ་ནས་བཞུགས་པར་མོས་ལ།རྡོ་རྗེ་རིན་
་གནས་ཚོང་སུ་རབཞག་ལ་ཨོཾ་བཛྲ་རདྭ་ཨ་བྷི་ཊི་མཾ་ཞེས་རང་དང་ཕྱག་རྒྱའི་ལྷ་ཐམས་ཅད་ལ་དབང་བསུར།།སརྦ་མུ་ཛཱཾ་མི་ཏྲི་ཀུ་རུ་ཝ་ར་ཀ་བ་ཙེ་ནཾ་མ།ཞེས་ལས།

གཉིས་ཁུ་ཚུར་བསྡམས་ཏེ།ཨོཾ་ཏྲུཾ།ཞེས་གནས་དགུར་མདུད་པ་བཅིངས་ལ།བཛྲ་ཏུ་ཥྱ་ཧོཿཞེས་ཐལ་མོའི་གཤམ་བསྡབས་ཏེ་བརྐྱང་བས་གོ་བགོ།།རེ་ཞིག་དཀྱིལ་འཁོར་མི
གཤེགས་ན།མདུན་བསྐྱེད་ཀྱི་ཡེ་ཤེས་པ་འདིར་ནི་གཟུགས་དང་སོགས་ཀྱིས་བརྟན་བཞུགས་བྱས་ནས་བདག་བསྐྱེད་ཀྱི་ཕྱག་ཏུ་དགྲོལ་ཞིང་གོ་བགོ་ང་ཁྱད་པར་རོ།།གང་ལྟར་ཀྱང་ཡིག་བརྒྱ་མང་དུ་བཟླ
ཞིང་།མ་རྙེད་ཡོངས་སུ་སོགས་ཀྱིས་བཟོད་གསོལ་བྱས་ཏེ།།བཛྲ་ས་ཏྲས་མཆོད་ཡོན་ཕུལ་ནས།ཨོཾ་ཁྱེད་ཀྱིས་སེམས་ཅན་དོན་ཀུན་མཛད།ཅེས་སོགས་ཀྱིས་སྔར་ཕྱེ་བའི་ཡེ་ཤེས་པ་རྣམས།
གཤེགས་སུ་གསོལ།།གལ་ཏེ་དཀྱིལ་འཁོར་གཤེགས་ན།དེའི་ཚེ་རྡོར་སེམས་ཀྱི་ཕྱག་རྒྱ་བཅིངས་ཏེ།དཀྱིལ་འཁོར་ལ་ལན་གསུམ་བསྐོར་ནས།ཨོཾ་བཛྲ་སཏྭ་མུཾ་ཞེས་ཕྱག་རྒྱ་དེ་ཉིད་སྤྱི་བོར
བཀྲོལ་བས།བདག་མདུན་གྱི་ཡེ་ཤེས་པ་ཐམས་ཅད་དག་པའི་ཞིང་དུ་གཤེགས།ལག་གཉིས་ཀྱི་སྲིན་ལག་མཐེའུ་ཆུང་མཐེ་བོང་རྣམས་ལུག་རྒྱུད་དུ་སྦྲེལ་ཞིང་གུང་མཛུབ་བརྐྱང་བ་ཆན་པའི
ཏྱས་བསྲུང་འཁོར་གྱི་མཚམས་བཀྲོལ་ཏེ་གཤེགས།སྤྲུལ་པའི་དཀྱིལ་འཁོར་རྣམས་ཛཿཧཱུཾ་བྃ་ཧོཿས་རང་ལ་བསྡུས་ཏེ།ཡིག་བརྒྱ་བབླ།དེ་ནས་བར་ཆད་བསྲུང་བའི་ཕྱིར་རྡོ་རྗེ་ལས།རྡོ་རྗེ་

སྲུང་བ།རྡོ་རྗེ་གནོད་སྦྱིན།རྡོ་རྗེ་ཁུ་ཚུར་བཞིའི་དམ་རྒྱ་འཆིང་ཞིང་སྔགས་ལན་གསུམ་རེ་བརྗོད་པས་བསྲུང་།རང་རྡོར་སེམས་སུ་གསལ་བའི་སྙིང་གར་བརྟན་གཡོ་ཐམས་ཅད་འོད་གསལ།
རུབཅུག་པར་མོས་ལ་ཨཀྵ་རོ་བཟླ་བས་རྡུལ་ཚོན་བསྡུས་ཤིང་ཕྱུགས་ཏེ་དམན་པ་རྣམས་ཆུ་བོར་དོར།།དེ་ནས་བསྔོ་སྨོན་ནི།དགེ་བའི་རྩ་བ་འདིས་བདག་དང་མཐའ་ཡས་པའི་སེམས་ཅན་ཐམས
ཅད་གསང་སྔགས་དང་།རིག་སྔགས་དང་གཟུངས་སྔགས་དང་སྙིང་པོ་དང་ཕྱག་རྒྱའི་སྒོ་ནས་ཚོགས་གཉིས་རླབས་པོ་ཆེ་མྱང་དུ་རྫོགས་ཏེ་བླ་ན་མེད་པའི་བྱང་ཆུབ་ཀྱི་གོ་འཕང་མྱུར་དུ་ཐོབ་པར
གྱུར་ཅིག།ཚེ་འདི་ལའང་བདག་གཞན་ཐམས་ཅད་ཀྱི་ནད་དང་གདོན་གྱི་རིགས་སུ་གྱུར་པ་ཐམས་ཅད་དང་།མི་ལྟས་མཚན་མ་ངན་པ་དང་།གཞན་གྱི་བསམ་སྦྱོར་ངན་པ་སོགས་གནོད
པདང་བར་ཆད་ཀྱི་རིགས་སུ་གྱུར་པ་མི་མཐུན་པའི་ཕྱོགས་ཐམས་ཅད་ཞི་བར་གྱུར་ཅིག།བཀྲ་སྐྱེས་པ་དང་ཡིད་ལ་བསམ་པ་ཐམས་ཅད་ཆོས་དང་མཐུན་པར་འགྲུབ་པར་གྱུར་ཅིག།ཇི་ལྟར་ངུས་
་དང་བྱང་ཆུབ་སེམས་དཔའ་རྣ་ཀྱིས་བཅོས་པ་དང་ལདང་རྟང་པ་དེ་བཞིན་དུ་བདག་གིས་ཀྱང་པོ་དང་ལྡོན་པ་མ་གདབ་པར་བགྱིའོ།།ཞེས་སོགས་རྒྱ་ཆེར་གདང་།

དེ་ནས་བཀྲ་ཤིས་ནི།རྣམ་པར་སྣང་མཛད་ཡེ་ཤེས་དམ་པ་མཚོ་ཆེན་ལྡན།།ཟླ་བ་ཉ་འདྲའི་གྲུ་ཡངའ་སྲིད་པ་མཐར་ཕྱིན་པ།།དགོངས་པ་མཐའ་དག་རྫོགས་པའི་བཀྲ་ཞིས།
ང་ཡིན་པ།།བཀྲ་ཤིས་དམ་པ་དེས་ཀྱང་དང་འདིར་བདེ་ལེགས་ཤོག།།མི་འཁྲུག་རྒྱལ་པོ་སྲིད་དང་གཏི་མུག་རྣམ་སྦྱོང་བ།།དགེ་བ་མཉམ་མེད་སེམས་ཅན་དོན་རྫོགས་རབ་ལྡན་པ།།
མགོན་པོ་ཡོན་ཏན་རྫོགས་པའི་བསྐུ་ཤིས་བཀྲ་ཤིས་དམ་པ།སངས་རྒྱས་ཀུན་གྱི་ཡོན་ཏན་རྣམས་ཀྱིས་བརྒྱན་བྱས་ཤིང་།།ཡང་དག་འབྱོར་པའི་སྦྱིན་པ་སྦྱིན་མཛད་མི་བསླུ་བ།།རིན
ཆེན་འབྱུང་ལྡན་ཞེས་བྱའི་་བཀྲ་ཤཱིས་དམ་པ།བསམ་གཏན་དང་ནི་ཏིང་འཛིན་ཕ་རོལ་ཕྱིན་གནས་ཤིང་།།ཡེ་ཤེས་པདྨའི་སྟེང་བཞུགས་དཔག་མེད་ཚེ་ལྡན་པའི།།འོད་དཔག་མེད
པའི་བྱིན་རླབས་བཀྲ་ཤིསབཀྲ་ཤིས་དམ་པ།སེམས་ཅན་དོན་ཕྱིར་ལས་ལ་ཐུགས་ནི་སྦྱོར་མཛད་པའི།།འགྲོ་བ་ཐམས་ཅད་འཆིང་བས་བཅིངས་ལས་སྒྲོལ་མཛད་པ།།ཐུགས་མཆོག།
དོན་ཡོད་གྲུབ་པའི་བཀྲ་ཤིས་གང་ཡིན་པ།།བཀྲ་ཤིས་དམ་པ་དེས་ཀྱང་དེང་འདིར་བདེ་ལགས་ཤོག།ཅེས་བརྗོད་ཅིང་རོལ་མོའི་སྒྲ་དང་བཅས་པས་མེ་ཏོག་འཐར་རོ།།འདིར་ཡོ་གའི་རློག

གཞུང་ཕལ་ཆེ་བར།ཡོ་ག་རང་ལུགས་ཀྱི་སྒྲུབ་ཚུལ་ལ་སྔགས་རྒྱ་སྲོགས་མང་བས་གྲུབ་དཀའ་བར་བཟུང་ནས།ཟོད་ཡང་ཕའི་དབང་དུ་མཛད་དེ།བླ་མེད་ཀྱི་ཆོ་གའི་རིགས་འགྲེ་སྦྱར་བ་
དང་།ལག་ལེན་ཞིབ་པའི་ཕྱོགས་རྣམས་སུའང་ཀུན་རིག་གི་རྒྱས་འགེབས་དང་།དེར་ཞལ་འཕང་བཙམ་མཛད་མོད།།དེ་ལྟ་ནའང་ལུགས་འདི་ལ་ཚད་མར་གྱུར་པ་སྨན་གྱི་རིག་འཛིན
རྣམས་ཀྱི་དགོངས་པ་ལྟར་འདིར་ནི་ཡོ་ག་རང་ལུགས་ཀྱི་སྒྲུབ་ཚུལ་བཀོད་པ་སྟེ།དེ་ལ་ཡང་གླན་པསོད་ནམ་མགོན་པོའི་ཡོ་གའི་ལས་སྡེབས་ཆེ་བར།ཕྱག་རྒྱ་མ་བཀྲོལ་ན་གསལ་བར་བྱ།
བཀྲོལ་ན་རྣལ་འབྱོར་ཆེན་པོསྲེད་པ་རྫོགས་པར་བྱ།དེ་མི་ནུས་ན་རྣལ་འབྱོར་གཅིག་དང་ལྡན་པར་བྱར་ཛང་།ཞེས་ལྷག་ཆད་སོགས་ཀྱི་ཉེས་པ་སྦྱང་ཕྱིར་རྡོ་རྗེ་ཤུགས་འཇུག་གིས་
མདུ་བསྐྱེད་ཀྱི་དཀྱིལ་འཁོར་དུ་ལུགས་ནས་མེ་ཏོག་འབུལ་བའི་ཚེ་གསུངས་པ་ལྟར།ནུས་པར་རྣལ་འབྱོར་ཆེན་པོ་སྒོམ་དགོས་པར་བཞེད་ནའང་།ཧ་ཅང་སྤྲོས་པས་འདིར་བཏང་སྙོམས་སུ་
རྫས་ཏེ།རྣལ་འབྱོར་གཅིག་པའི་ལུགས་སུ་བཀོད་པ་ཡིན་ནོ།།དེ་ལའང་འཇོམ་སྲིད་པཎྜི་ཏ་ལི་མདོའི་ཡོ་གའི་བསྲུང་ཐབས་སུ།རང་ཉིད་རྡོར་སེམས་སུ་སེམས་དཔའ་ལུས་སྒྲུ་དང་

ཆེར་འདྲ་བའི་ཆོ་ག་དམ་ཚིག་གི་ཕུག་ཏུ་སྒྲུབ་པར་མཛད་པ་སྣང་ནའང་།འདིར་རྣལ་འབྱོར་ཆེན་པོའི་ནང་ཚན་བདག་བྱིན་རླབས་ཀྱི་ཆོ་གས་སྒྲུབ་པ་ཉིད་འབྲེལ་བར་མཐོང
ནས་ཀྲིས་པ་ཡིན་ནོ།།མདུན་བསྐྱེད་སྒྲུབ་ཚུལ་ལའང་།གླན་སྟོན་ཆེན་པོ་རྡོ་རྗེ་འོད་ཀྱིས་མཛད་པའི་ལས་སྡེབས་འགོས་གཙང་པ་ལས་བརྒྱུད་དེ་འོངས་པའི་ཡི་གེར།དེ་ནཱས་རྡོ་རྗེ་སྒྲུབ་པ་ལྷ་ཐམས
ཅད་ཆོ་ག་གསུམ་གྱིས་བསྐྱེད་དོ།།དེ་མི་ནུས་ན་ལྷའི་མིང་བརྗོད་ཅིང་ང་རྒྱལ་བྱའོ།།ཞེས་གསུངས་པའི་རྒྱས་པ་རྡོ་རྗེ་སྒྲུབ་པའི་ལུགས་ཧ་ཅང་མངས་པས་འདིར་སོ་སོའི་མིང་སྔགས་བརྗོད་པ་ཙམ་གྱིས་
བསྐྱེད་པ་ཡིན་ནོ།།འོ་ན་བདག་བསྐྱེད་ལ་རྣལ་འབྱོར་ཆེན་པོ་དང་།མདུན་བསྐྱེད་ལ་རྡོ་རྗེ་སྒྲུབ་པ་བྱེད་ཚུལ་ཇི་ལྟར་ཞེ་ན།རྣལ་འབྱོར་ཆེན་པོ་ནི།འདིར་བདག་བསྐྱེད་དུ་བྲིས་པའི་བདག་བྱིན་རླབས་རྡོར
སེམས་སུ་བསྐྱེད་པའི་ཐུགས་ཀའི་སྙིང་པོའི་མཐར་ལྗགས་ཕྲེང་བཀོད་པ་ཡན་ཆད་སོང་རྗེས།རང་གཞི་ལུས་རྡོར་སེམས་ཀྱི་སྙིང་གར་ཟླ་དཀྱིལ་གྱི་སྟེང་དུ་དཀྱིལ་འཁོར་སྤྲུལ།རང་གཞི་ལུས་ལས
ཕྱེ་ནས་སྙིང་གར་ཞུགས་ཏེ་བདག་འཇུག་ལེན་པ་ནི་བསྙེན་པ་དང་ཉེ་བསྙེན་ནོ།།སྒྲུབ་པ་ནི།སྙིང་གའི་དཀྱིལ་འཁོར་རང་དང་བཅས་པ་གཞི་ལུས་ཀྱི་ལྷའི་ཐུགས་ཀར་བསྟིམ་ནས།ཧཱམ྄་ཚིག་གི་ཕྱག

རྒྱས་སེམས་དཔའ་ལུས་སྒྲུབ་བྱ།སྒྲུབ་ཆེན་ནི།རྟེན་གཞི་ལུས་དང་བརྟེན་པ་ཉེར་བརྒྱད་པོ་ལ་ཡེ་ཤེས་པ་སྤྱན་དྲངས་ཏེ་བསྟིམ།ཕྱག་རྒྱ་བཞིས་བཏབ།དེ་ནས་སྔར་བཞིན་བདག་འཇུག་བླངས་རྗེས།ལྷ་མོ་བརྒྱད་དང་།རྡོར་དྲིལ་བྱིན་གྱིས
རླབས་ནས་དམ་ཚིག་གསུམ་བཟུང་སྟེ་མཆོད་པ་རྣམས་སོ།།ཡང་རྡོ་རྗེ་གྲུབ་པ་ནི།རང་རྡོར་སེམས་སུ་བསྐྱེད་པ་ནས་བདག་འཇུག་སྔ་མའི་མིང་དབང་གི་བར་བཤད་མ་ཐག་པ་ལྟར་བྱས་རྗེས།ལྷ་རང་རང་གི་ཕྱག་ཆེན་འཆའ་བཞིན་དུ་རྡོ།
རྗེ་སྒྲུབ་པ་བྱ་སྟེ།དེའང་མདུན་བསྐྱེད་ཀྱི་ལྷ་རེ་རེ་བཞིན་ཨ།སྔགས་ཚན་གསུམ་གིས།དང་པོས་རང་དམ་ཚིག་པ་རབསྲེས་པའི་རྐྱེན་གྱིས་སོ་སོའི་ཕྱག་མཚན་དུ་བསྒྱུར།སྔགས་གཉིས་པས་དེའི་ང་རྒྱལ་བྱ།སྔགས་གསུམ་པས་ལྷ་སོ་
སོའི་ཞལ་ཕྱག་གི་རྣམ་པར་བསྒྱུར་ཏེ་སྒོམ་པ་ནི་རྡོ་རྗེ་སྒྲུབ་པའོ།།དེ་ནས་ཡེ་ཤེས་པ་བཅུག་ལ་ཕྱག་རྒྱ་བཞིས་རྒྱས་འདེབས་པ་སོགས་བྱ་བ་ཡིན་ནོ།།དེར་མ་ཟད་བདག་བསྐྱེད་རྣལ་འབྱོར་ཆེན་པོའི་ལུགས་སུ་མཛད་པའང་བསྙེན་པ་བསྡུས་པའི་ལུགས
ཡིན་པས།ཆུ་མཚན་དེ་དག་གི་ཕྱིར་ན།ཡི་གེ་འདི་ལ་རྒྱས་པའི་ཡན་ལག་དུ་མ་བསྣན་དུ་ཡོད་མོད།དོར་བྱ་ཤི་མེད་པར་རློམ་མོ།།དཔང་གྱུར་ཀླན་སྟོན་མན་ངག་བཞིན།།འགྲོ་འདིའི་ཤེར་དབང་པདྨོའི་ཚལ།།བཞད་བྱེད་ཆོས་ཀྱི་ཉི་མའི་དཔལ།།ལེགས་
བཤད་འོད་སྟོང་སྒོ་བཞིན་ཤར།།ཡོ་གའི་ཐེག་པའི་སྒྲུབ་ཐབས་ཀྱི་ལེ་ཚན་ནོ།།འདུས་པ་མདོའི་ཡན་ལག་གི་དཀྱིལ་འཁོར་རྣམས་ཀྱི་སྒྲུབ་དཀྱིལ་དངོས་གྲུབ་འདོད་འཇོ་ལས།ཕྱི་དབང་རྒྱུད་ཀྱི་ཆུ་བོའི་དཀྱིལ་འཁོར་དྲུག་བཤད་པའི་སྐབས་ཏེ་གཉིས་པའོ།།